شردھا آریا

شردھا آریا 
شردھا آریا ایک ہندوستانی اداکارہ ہیں جو 17 اگست 1987ء کو پیدا ہوئیں۔ وہ ڈریم گرل ، تمھاری پاکھی ، میں لکشمی تیرے آنگن کی ڈراما سیریل میں کام کر چکی ہیں ۔ انھوں نے نیشبد اور پاٹھ شالا نامی فلموں میں بھی کام کیا ہے، چند بڑے برانڈز کی اشتہاری مہم میں بھی حصہ لیا ہے جن میں ٹی وی ایس سکوٹی ، پیئرز ، جانسن اینڈ جانسن شامل ہیں۔ 2017ء سے وہ زی ٹی وی کے ٹی وی ڈرامے کنڈلی بھاگیا میں ڈاکٹر پریتا اروڑا کا کردار ادا کر رہی ہیں۔

 ابتدائی زندگی 
شردھا آریا 17 اگست 1987ء کو نئی دلی ، پندوستانی میں پیدا ہوئیں۔انھوں نے ممبئی یونیورسٹی سے اقتصادیات میں ڈگری حاصل کر رکھی ہے۔ 2005ء میں وہ مستقل طور پر ممبئی آ گئی تاکہ شوبز کی دنیا میں اپنا کیریئر بنا سکیں ۔

 پروفیشنل زندگی 
آریا نے اپنے کیریئر کا آغاز زی ٹی وی ٹیلنٹ ہنٹ شو "انڈیاز بیسٹ سنے سٹارز کی کھوج" سے کیا ، وہ شو کی پہلی رنر اپ قرار پائیں۔ انھوں نے اداکاری کا آغاز تامل فلم "کلوانن کڈھالی" سے کیا جس میں ان کے مقابل اداکار ہدایت کار ایس جے سوریا تھے۔ اس کے بعد انھوں بالی ووڈ میں اپنی پہلی فلم رام گوپال کے ساتھ کی جس کا نام نیشبد ہے۔ وہ مشہور بالی ووڈ اداکر شاہد کپور کی فلم پاٹھ شالا میں بھی جلوہ گر ہوئیں۔ تامل اور ہندی فلموں کے ساتھ ساتھ وہ تیلگو اور کناڈا اور ملیالم فلمیں بھی کر چکیں ہیں۔ تیلگو فلموں میں گوڈاوا ، کوٹھی مکا، رومیو شامل ہیں۔
 شہرت کا آغاز 
2011ء میں آریا نے ٹی وی سوپ سیریل "میں لکشمی تیرے آنگن کی" سے اپنے ٹی وی کیریئر کا آغاز کیا۔ لائف اوکے تمھاری پاکھی میں انھوں نے پاکھی کا رول کیا اور یہی عمدہ اداکاری ان کی پہچان بن گئی۔ اس کے بعد ان کی شہرت میں مزید اضافہ عائشہ کے رول سے ہوا جو انھوں نے "ڈریم گرل - اک لڑکی دیوانی سی" میں ادا کیا۔
ڈریم گرل اور پاکھی کی پرفارمنس پر انھیں متعدد ایوارڈز سے بھی نوازا گیا جس میں منفی کردار میں بہترین اداکارہ کا انڈین ٹیلی ایوار ڈریم گرل کے لیے، زی گولڈ ایوارڈز میں بہترین جوڑی ایوارڈ، لائف اوکے کی طرف سے ہیرو آف دا منتھ ایوارڈ اور وومن ایچیور ایوارڈ 2016ء شامل ہیں  ۔ 2016ء میں آریا نے ایکتا کپور اور شوبھا کپور کے بنائے ہوئے کامیڈی شو "مذاق مذاق میں" کی میزبانی کے فرائض سر انجام دیے۔

 حوالہ جات 

زمرہ:بقید حیات شخصیات
زمرہ:تیلگو سنیما کی اداکارائیں
زمرہ:1987ء کی پیدائشیں
زمرہ:ہندی سنیما کی اداکارائیں
زمرہ:تمل سنیما کی اداکارائیں
زمرہ:کنڑا سنیما کی اداکارائیں
زمرہ:نئی دہلی کی اداکارائیں
زمرہ:ہندی ٹیلی ویژن کی اداکارائیں
زمرہ:اکیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:ممبئی یونیورسٹی کے فضلا
زمرہ:ملیالم فلمی اداکارائیں
زمرہ:بھارتی اداکارائیں
زمرہ:ویکی ڈیٹا سے مختلف مختصر وضاحت